Фън Джъ
Змия

Превод от английски: Анатолий Буковски, Лина Бакалова, 2005

chitanka.info

Гнети ме самота,

като змия —

застинала и няма.

Не се плаши,

ако насън я видиш.

Тя верният ми спътник е,

сразен

от носталгична треска —

по гъстата трева

на моя край,

по гарвановия бретон

над твойта вежда.

Неуловимо, като лунен лъч,

промъква се към тебе

и носи в зъбите си

твоя сън —

като червено цвете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.